# Lobamba

| Lobamba
 |
| --- |
| Kraljevske princeze na proslavi *Umhlanga* (Crvenog plesa)Kraljevske princeze na proslavi *Umhlanga* (Crvenog plesa) |
|  |
| Koordinate: ﻿ / ﻿ |
| **Država** |  Esvatini
 |
| **Distrikt** | Hhohho
 |
|  |
| **Visina** | 700
 |
|  |
| **Stanovništvo** (2009.)
 |
|  - **Grad** | 4557
 |
|  |
| **Vremenska zona** | Južnoafričko standardno vrijeme UTC+2 (UTC+2)
 |
| Karta
 |
| Lobambaclass=notpageimage| Lobamba na karti Svazilenda
 |

**Lobamba** je jedan od dva glavna grada (sjedište parlamenta) afričke države Esvatini. Grad ima 4557 stanovnika.

## Geografija

Lobamba se prostire u dolini Ezulwini i udaljena je 16 km od Mbabanea, stvarne nove prijestolnice. Nalazi se u gotovo idealnom geografskom središtu zemlje. Od Lobambe do južnoafričkog grada Johannesburga ima 376 km, a do luke Maputo u Mozambiku oko 200 km.

## Klima

Lobamba ima umjerenu suptropsku planinsku klimu po Köppenovoj klasifikaciji klime, s toplim kišnim ljetima i hladnim suhim zimama. Prosječna temperatura tokom ljetnog perioda (decembar-mart) je oko 22 °C, dok je prosječna temperatura zimi, od juna do septembra, oko 10 °C. Prosječna količina oborina je od 12 mm u junu do 142 mm u januaru.

| **Klimatološki medijani za Manzini** |
| --- |
| Mjesec
 | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina
 |
| Srednji maksimum (°C)
 | 28
 | 28
 | 28
 | 26
 | 24
 | 22
 | 23
 | 24
 | 25
 | 26
 | 26
 | 28
 | **26** |
| Srednji minimum (°C)
 | 18
 | 18
 | 17
 | 15
 | 12
 | 8
 | 8
 | 10
 | 13
 | 14
 | 16
 | 17
 | **8,0** |
| Precipitacija (mm)
 | 142
 | 133
 | 92
 | 59
 | 27
 | 12
 | 13
 | 23
 | 50
 | 95
 | 125
 | 125
 | **896** |
| *Izvor:*  |

## Historija

Hotel *Ezulwini Sun* u dolini Ezulwini
Ceremonija crveni ples za kraljičin rođendan
Lobamba je raštrkano naselje, u gusto naseljenom seoskom kraju. Prema tradicionalnim svazi običajima, u Lobambi mora biti rezidencija kraljice majke Ndlovukazi (slonice), pa je ona zbog tog duhovni dom naroda Svazilenda i tu je stoga premješten parlament. Kraljevska rezidencija izgrađena je 20. vijeku na istom mjestu, gdje je prije tog bilo kraljevsko selo zvano Nkanini. Ona je glavni kraljevski *kraal* (zatvoreni stambeni prostor koji pripada porodici) u kojem živi brojna kraljevska porodica (kralj Sobhuza II. imao je 210 djece).

## Znamenitosti

Najveće atrakcije Lobambe koje privlače hiljade turista su dvije tradicijske ceremonije koje se održavaju jednom godišnje. To su crveni ples (Umhlanga tj. ples neudatih i žena bez djece) koji se održava krajem augusta ili početkom septembra u čast kraljice majke, te Incwala (decembar ili januar) u čast kralja. Tad se održavaju plesovi, pjesme i procesije po cijelom mjestu od stadiona, do okolnih livada.

Od građevina su najinteresantnije Državna palača Embo, Državna palača Ludzidzini, sadašnja kraljevska rezidencija, Nacionalni muzej Svazilenda, Zgrada parlamenta, Nacionalni stadion i muzej posvećen kralju Sobhuzi II (1899–1982). Pored naselja nalazi se Rezervat prirode i sklonište za divlje zvijeri Mlilwane, Kraljevski botanički vrt i aerodrom Matsapha udaljen 18.7 km.

## Privreda i trasport

Pored poljoprivrede koja je osnovna djelatnost kraja, razvio se i turizam (hoteli, prodaja i proizvodnja suvenira), zbog brojnih posjetitelja koji dolaze obići tu egzotičnu afričku prijestolnicu. Lobamba je dobro povezana cestama s drugim gradovima u zemlji (autoput MR3) i južnoafričkim gradovima.

## Reference

## Vanjske veze

* *Lobamba* na portalu Encyclopædia Britannica (`en`)